Diari Oficial de la Generalitat Valenciana


Sumari del DOGV 2778, del 26-06-1996 (1996/838572)

DECRET 123/1996, de 18 de juny, del Govern Valencià, pel qual es modifica el Decret 10/1995, de 10 de gener, del Govern Valencià, pel qual es crea la Comissió Gestora del Pla Valencià de Ciència i Tecnologia.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/06/18/123/dof/vci/html**

### Dades del document

Número de DOGV
:   2778

Data del DOGV
:   26-06-1996

Secció del DOGV
:   DISPOSICIONS GENERALS

Número del document
:   1996/838572


Data del document
:   18-06-1996

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 123/1996, de 18 de juny, del Govern Valencià, pel qual es modifica el Decret 10/1995, de 10 de gener, del Govern Valencià, pel qual es crea la Comissió Gestora del Pla Valencià de Ciència i Tecnologia.   
El Govern Valencià, en la reunió del dia 13 de setembre de 1994, va adoptar l'acord d'aprovar el Pla Valencià de Ciència i Tecnologia.  
Mitjançant el Decret 10/1995, de 10 de gener, del Govern Valencià, es va crear la Comissió Gestora del Pla Valencià de Ciència i Tecnologia.  
El temps de funcionament d'aquesta comissió ha posat de manifest la necessitat de modificar alguns aspectes d'aquest decret.  
En virtut d'això, a proposta conjunta de la consellera de Cultura, Educació i Ciència i del conseller d'Indústria i Comerç, i després de la deliberació del Govern Valencià, en la reunió del dia 18 de juny de 1996,  
DECRETE  
Article 1  
Modificar l'article 3 del Decret 10/1995, de 10 de gener, que tindrà la redacció següent:  
«La Comissió Gestora del Pla Valencià de Ciència i Tecnologia estarà composta pels membres següents:  
Presidenta: la consellera de Cultura, Educació i Ciència.  
Vicepresident: el conseller d'Indústria, Comerç.  
Vocals:   
- Un representant de cadascuna de les conselleries següents, designat pel conseller corresponent: Agricultura i Medi Ambient, Economia i Hisenda, Cultura, Educació i Ciència, Indústria i Comerç, Sanitat i Consum i de Presidència.  
- Set vocals, un per cadascun del plans sectorials i horitzontals del Pla Valencià de Ciència i Tecnologia. És a dir, dels plans agroalimentari, de recursos naturals i turisme, de ciències de la natura i tecnologies industrials, de ciències de la vida i de la salut, d'estudis econòmics i socials, del pla tecnològic i del de recursos complementaris per a la investigació. Aquests vocals, els nomenarà la consellera de Cultura, Educació i Ciència d'entre persones de rellevant competència en els respectius àmbits de la investigació científica i tecnològica. El vocal corresponent al pla tecnològic, el proposarà el conseller d'Indústria, Comerç. Aquests vocals actuaran com a coordinadors del plans respectius.  
- Un vocal coordinador director del Pla Valencià de Ciència i Tecnologia, que exercirà la funció de coordinar les relacions de la Comissió Gestora del Pla Valencià de Ciència i Tecnologia amb els altres òrgans de la Generalitat Valenciana. Aquest vocal el nomenarà la consellera de Cultura, Educació i Ciència d'entre persones de rellevant competència en l'àmbit de la investigació científica i tecnològica.  
- Quatre representants d'empreses o associacions empresarials que hagen destacat per la seua participació en el foment i desenvolupament d'activitat I+D i col·laboren en el desenvolupament del Pla Valencià de Ciència i Tecnologia, designats pel conseller d'Indústria, Comerç.  
Secretari: actuarà com a secretari de la comissió, el comissari del Pla Valencià de Ciència i Tecnologia.  
La comissió gestora podrà acordar, si els assumptes que es debaten ho fan necessari, l'assistència de persones de reconegut prestigi amb la finalitat que assessoren. Aquestes persones hi tindran veu però no vot.  
La comissió gestora podrà actuar en ple o com a comissió permanent. La composició i les funcions de la comissió permanent s'establiran reglamentàriament.  
Article 2  
El funcionament i règim de sessions de la Comissió Gestora del Pla Valencià de Ciència i Tecnologia s'ajustarà al que estableixen els articles 22 a 28 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Així mateix, serà d'aplicació el Decret 200/1985, de 23 de desembre, sobre indemnitzacions per raó del servei.  
DISPOSICIONS FINALS  
Primera  
S'autoritza la consellera de Cultura, Educació i Ciència perquè adopte totes les disposicions reglamentaries i altres resolucions que necessite l'aplicació i desplegament d'aquest decret.  
Segona  
Aquest decret entra en vigor l'endemà de la publicació en el Diari Oficial de la Generalitat Valenciana.  
València, 18 de juny de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Indústria i Comerç,  
DIEGO SUCH PÉREZ   
La consellera de Cultura, Educació i Ciència,  
MARCELA MIRó PÉREZ


Còpia Permalink ELI